آلکوْل - کربون آتومونا بیرباشا -اوْه قروپونون باغلی اوْلدوغو اورقانیک ماده‌لره وئریلن عۆمومی آد. عۆمومی فورموللاری CnH2n+1OH اوْلان مونو آلکوللار، آلکوللارین اؤ‌نملی بیر صینفی‌دیر. بونلاردان اتانول (C2H5OH) آلکولی مشروبات ایچکیلرده مؤوجود اوْلان نؤعدور. عومومیت‌له مشروب ایچکیلرده‌کی آلکول سؤزو ایله اتانول نظرده توتولور، هان‌سی کی ینی اۆرتیم (تولید) اوْلونموش پیوهده اتانولون فایز نیسبتی %۳ - %۵ آراسیندا ، شراب‌دا ایسه %۱۲ - %۱۵ آراسیندا اوْلور.